Kažu kako je glazba najbolji lijek za dušu, u što su se još jednom imale priliku uvjeriti korisnice i korisnici Doma NOVINŠČAK u srijedu, 18. srpnja 2018. godine. Cijelim domom odzvanjali su prekrasni glasovi i glazbene note članica Vokalne skupine Udruge za promicanje kvalitete života Turen, pod vodstvom profesora Nikole Mutvara. Uz red pjesme i red poezije, mnoga lica ukrasio je osmijeh, ali i pokoja suza. Zahvaljujemo gošćama na dolasku i nadamo se kako će nas uskoro ponovo počastiti svojom pjesmom.